{'rm': 'Il SEFRI maina ina glista dals curs preparatorics. La glista è ina part integrala da l’ordinaziun e vegn publitgada tras in renviament (art. 5 al. 1 lit. c da la Lescha dals 18 da zercladur 2004 davart las publicaziuns uffizialas). Ella è accessibla en furma electronica. Il SEFRI actualisescha mintga onn la glista.', 'en': 'SERI shall maintain a list of preparatory courses for federal professional examinations. This list shall be included in the Ordinance and published by reference (Art. 5 para. 1 let. c of the Federal Act of 18 June 2004 on the Compilations of Federal Legislation and the Federal Gazette). This list shall be accessible in electronic form. SERI shall update this list on an annual basis.'}